**A Rumor of Angels** (Isossa-Britanniassa nimikkeenä *A Rumour of Angels*) on vuonna 2000 ensi-iltansa saanut Peter O’Fallonin ohjaama yhdysvaltalainen draamaelokuva, jonka pääosissa ovat Vanessa Redgrave, Ray Liotta ja Catherine McCormack. *A Rumor of Angels* perustuu Grace Duffie Boylanin romaaniin *Thy Son Liveth: Messages from a Soldier to His Mother* (1918), jonka pohjalta O’Fallon, James Eric ja Jamie Horton laativat elokuvan käsikirjoituksen. Vaikka romaani sijoittuu ensimmäisen maailmansodan jälkeiseen aikaan, elokuva sijoittuu 1900-luvun lopulle. O’Fallon oli myös elokuvan tuottajana Lisa M. Hansenin ja Paul Hertzbergin kanssa.

Juoni
-----

**Varoitus:  Seuraava kirjoitus paljastaa yksityiskohtia juonesta.**
12-vuotiaan Jamesin (Trevor Morgan) mieltä kalvaa edelleen kaksi vuotta sitten tapahtunut auto-onnettomuus, jossa hänen äitinsä kuoli. James ja hänen isänsä Nathan (Ray Liotta) ovat vieraantuneet toisistaan, ja kaiken lisäksi James vihaa äitipuoltaan Marya (Catherine McCormack), joten hän ei ole erityisen innostunut viettämään kesälomaansa Mainessa sijaitsevassa rantahuvilassa heidän kanssaan. Jamesilla ei ole ollenkaan ikäistänsä seuraa, joten hän viettää aikaansa tekemällä tutkimusmatkoja lähiympäristössä. Kun hän eräänä päivänä leikkii dyyneillä, hän rikkoo vahingossa kiukkuisen iäkkään naisen, Maddy Bennettin (Vanessa Redgrave), aidan. Samalla kun James korjaa Maddyn aitaa, heidän välilleen muodostuu syvä ystävyys.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Vanessa Redgrave  | … |  Maddy Bennett
  |
|  Ray Liotta  | … |  Nathan Neubauer
  |
|  Catherine McCormack  | … |  Mary Neubauer
  |
|  Trevor Morgan  | … |  James Neubauer
  |
|  Ron Livingston  | … |  Charlie-setä
  |
|  George Coe  | … |  tohtori Sam Jenkins
  |
|  Michelle Grace  | … |  Lillian Neubauer
  |

Tuotanto
--------

*A Rumor of Angels* -elokuvan kuvaukset alkoivat 2. kesäkuuta 1999. Elokuva kuvattiin kokonaisuudessaan Kanadan Nova Scotiassa, jossa elokuvan kuvauspaikkoina olivat Halifax, Lunenburg ja Sambro. Elokuvan kuvaukset päättyivät 20. heinäkuuta 1999. Elokuvan tuotantoyhtiöinä olivat Cinetel Films, Motion Picture Corporation of America, Rumor Productions NS Inc. ja Rumor of Angels Inc..

Julkaisu ja vastaanotto
-----------------------

*A Rumor of Angels* sai ensi-iltansa Kanadassa Toronton elokuvajuhlilla 8. syyskuuta 2000. Elokuva sai Yhdysvaltain ensi-iltansa 1. helmikuuta 2002. Los Angelesin ja New Yorkin ensi-ilta oli 19. huhtikuuta 2002. Tuotantoyhtiönäkin toiminut Cinetel Films vastasi myös elokuvan teatterilevityksestä Yhdysvalloissa vuonna 2002. Elokuvaa esitettiin Yhdysvalloissa laajimmillaan ainoastaan seitsemässä elokuvateatterissa. *A Rumor of Angels* tuotti Yhdysvalloissa vain 38 610 dollarin lipputulot.

Vaikka *A Rumor of Angels* sai elokuvakriitikoilta heikon vastaanoton, katsojat ovat antaneet myönteistä palautetta. Rotten Tomatoes -sivuston mukaan 34% kriitikoista oli antanut *A Rumor of Angelsille* positiivisen arvosanan 4,7/10 keskiarvolla. Keräys perustui 29 arviointiin. 1 296 käyttäjästä 74% oli antanut elokuvalle positiivisen arvosanan 3,6/5 keskiarvolla. Metacritic-sivuston mukaan 13 arvostelun perusteella elokuva on saanut 35 pistettä sadasta mahdollisesta. Metacriticin 12 käyttäjää oli antanut elokuvalle keskiarvon 8,0/10. Internet Movie Databasen 908 käyttäjää oli antanut elokuvalle keskiarvon 7,1/10. Metro-Goldwyn-Mayer julkaisi *A Rumor of Angelsin* DVD:nä 25. kesäkuuta 2002.

Lähteet
-------

1. ↑  Rumor of Angels, A (2000) *elonet.fi*. Elonet.fi. Viitattu 17.5.2015. (suomeksi)
2. 1 2 3  A Rumor of Angels (2000) *allmovie.com*. Allmovie.com. Viitattu 17.5.2015. (englanniksi)
3. 1 2 3 4  RUMOR OF ANGELS, A (2000) *tcm.com*. TCM.com. Viitattu 17.5.2015. (englanniksi)
4. 1 2 3 4  A Rumor of Angels *metacritic.com*. Metacritic.com. Viitattu 17.5.2015. (englanniksi)
5. 1 2 3  A Rumor of Angels *boxofficemojo.com*. Boxofficemojo.com. Viitattu 17.5.2015. (englanniksi)
6. 1 2 3 4  A RUMOR OF ANGELS (2000) *rottentomatoes.com*. Rottentomatoes.com. Viitattu 17.5.2015. (englanniksi)
7. ↑  A Rumor of Angels (2000) *imdb.com*. IMDb.com. Viitattu 17.5.2015. (englanniksi)

Aiheesta muualla
----------------

* *A Rumor of Angels* Internet Movie Databasessa. (englanniksi)
* *A Rumor of Angels* Elonetissä.
* *A Rumor of Angels* AllMoviessa. (englanniksi)
* *A Rumor of Angels* Rotten Tomatoes -sivustolla (englanniksi)
* *A Rumor of Angels* Box Office Mojossa (englanniksi)
* *A Rumor of Angels* Metacriticin sivuilla (englanniksi)
* *A Rumor of Angels* TCM Movie Databasessa (englanniksi)